section_heading: Izlet iz djetinjstva i Kišni čovjek
paragraph_text: U razgovoru sa Susannom po dolasku u stari dom u Cincinnatiju, Charlie objašnjava značenje auta - žutog Buick Roadmaster kabrioleta iz 1949. Dok je bio tinejdžer, bilo mu je zabranjeno voziti ga; jednom je Charlie donio kući svjedodžbu "s gotovo svim peticama", i upitao oca može li uzeti auto kako bi se provozao s prijateljima. Sanford Babbitt je odbio, ali je Charlie ipak uzeo auto. Umjesto da obavijesti policiju kako mu je sin uzeo auto, otac je rekao kako je on ukraden. Nakon što ih je zaustavila policija i odvela ih u postaju, Charliejeve prijatelje su brzo pokupili očevi, ali Sanford je njega ostavio u zatvoru dva dana, nakon čega su čitavi život ostali otuđeni. Progoni ga i sjećanje na 'Kišnog čovjeka', navodno imaginarnog prijatelja koji je misteriozno nestao u njegovom djetinjstvu.